Μεγάλο θόρυβο και έντονες αντιδράσεις προκάλεσε και η χθεσινή συνέντευξη του αναπληρωτή υπουργού Άμυνας Φώτη Κουβέλη στην ΕΡΤ, ο οποίος σε ερώτηση αναφορικά με τις ευθύνες της κυβέρνησης, υπογράμμισε: «Οι δικές μας ευθύνες τώρα κρίνονται, στο εάν θα προωθήσουμε ή όχι τα μέτρα. Αντιλαμβάνομαι απόλυτα πως έχει μαυρίσει η ζωή των ανθρώπων, αλλά στις 21 Αυγούστου η χώρα βγαίνει από 8 έτη μνημόνια και αυτό δεν μπορεί να συνδέεται, χωρίς να θέλω να συμψηφίσω την κατάσταση». Στη συνέντευξή του, ο κ. Κουβέλης είπε αναρωτήθηκε «δεν αισθάνεται η Νέα Δημοκρατία την ανάγκη να μας πει τόσα χρόνια γιατί κυριάρχησε η αναρχία και οι λογικές του πελατειακού κράτους;», ενώ επανέλαβε πως εκλογές θα υπάρξουν τον Σεπτέμβριο 2019 και πως μέχρι τότε η κυβέρνηση έχει πολύ δρόμο ακόμη να διανύσει.